
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τεχνικές προδιαγραφές και μέθοδοι ελέγχου των συσκευών 


Ενδοφλέβιας Έγχυσης. 1 

Προσθήκη τμημάτων στη Μουσική Σχολή Λίντας 

Λεούση.2 

Συνεισφορά του Ο.Α.Ε.Δ. υπέρ της Εργατικής Εστίας.3 

Τροποποίηση της συστατικής πράξης του νομικού προσώπου 
του Πνευματικού Πολιτιστικού Κέντρου Δήμου Αλεξάν¬ 
δρειας .4 

Χρήση νερού ρέματος στη θέση παλιομάνα Κοινοτικής περιο¬ 
χής Βάβδδυ Χαλκιδικής.5 

Διορθώσεις σφαλμάτων 

Διόρθωση σφαλμάτων στην 7032(ΦΟΡ) 740/87 απόφαση του 
Υπ. Βιομηχανίας, Ενέργειας και Τεχνολογίας (ΦΕΚ 

433/Β/87). 6 

Διόρθωση σφάλματος στην 30582/1 834/87 κοινή απόφαση των 
Υπουργών Προεδρίας της Κυβέρνησης και Εμπορικής Ναυ¬ 
τιλίας (ΦΕΚ 372/24.7.1987 τ. Β).7 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 7883 (1) 

Τεχνικές προδιαγραφές και μέθοδοι ελέγχου των συσκευών Ενδο¬ 
φλέβιας Έγχυσης. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2 (παρ. 2 εδαφ. α, β, 1β), άρθρο 3 
(παρ. 10) και άρθρο 14 (παρ. 4) του Ν. 1316/83 «Ίδρυση, Οργάνω¬ 
ση και αρμοδιότητες του Εθνικού Οργανισμού Φαρμάκων (Ε.Ο.Φ.) 
(ΦΕΚ 3/83 τ. Α ). 

2. Το έγγραφο του Ε.Ο.Φ. 16449/389/21.7.87, μαζί με την εισή¬ 
γηση του Δ.Σ. του Ε.Ο.Φ. αρ. 0—572/1.7.1987, αποφασίζουμε: 

Καθορίζουμε τα ακόλουθα για τις τεχνικές προδιαγραφές και 
μεθόδους ελέγχου των συσκευών ενδοφλέβιας έγχυσης. 

Αρθρο 1. 

Σκοποί. 

Οι διατάξεις της παρούσης σκοπό έχουν τον καθορισμό των 
αναγκαίων τεχνικών προδιαγραφών και μεθόδων ελέγχου για την 


κυκλοφορία των συσκευών ενδοφλέβιας έγχυσης. 

ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΙ ΜΕΘΟΔΟΙ ΕΛΕΓΧΟΥ 
ΤΩΝ ΣΥΣΚΕΥΩΝ ΕΝΔΟΦΛΕΒΙΑΣ ΕΓΧΥΣΗΣ 

Άρθρο 2. 

Πεδίο εφαρμογής — Ορολογία. 

1. Πεδίο εφαρμογής: 

Οι ρυθμίσεις που ακολουθούν εφαρμόζονται για τις αποστειρω¬ 
μένες συσκευές ενδοφλέβιας—έγχυσης μιας χρήσης, αυτοδύναμης 
λειτουργίας — χωρίς βοηθητικά μέσα, όπως π.χ. αντλίες —, που 
χρησιμοποιούνται για τη χορήγηση παρεντερικών διαλυμάτων. 



Σχήμα 1. Απεικόνιση συσκευής ενδοφλέβιας έγχυσης παρεντερι¬ 
κών διαλυμάτων για χρήση με τη βοήθεια της βαρύτητας. 

Οι ρυθμίσεις αυτές δεν εφαρμόζονται για τις συσκευές μετάγγι¬ 
σης αίματος ή παραγώγων του. 

.2. Ορολογία τμημάτων της συσκευής — Συμβολισμοί.. 

1: Προστατευτικό κάλυμμα 

2: ΡύγχΟς διάτρησης του πώματος της φιάλης του ορού 

3: Αγωγός υγρού 

4: Ενσωματωμένος αεραγωγός (με φίλτρο) για τη ρύθμιση της 
πίεσης. 

5: Σταγονοσωλήνας 

6: Σταγονοθάλαμος 

7: Φίλτρο υγρού (Η θέση του φίλτρου υγρού στο σχήμα έχει 
ενδευετυιή μόνο σημασία. Για τις καλύτερες δυνατές θέσεις τοποθέ¬ 
τησης του φίλτρου υγρού στη συσκευή βλ. παρ. 2.5.) 

8: Κυρίως σωλήνας της συσκευής 

9: Ρυθμιστής ροής υγρού 

10: Ενδιάμεσο τμήμα για την προσθήκη φαρμάκων 

11: Τμήμα σύνδεσης με τον εξωτερικό κώνο 

12: Προστατευτικό κάλυμμα 

Άρθρο 3. 

Απαιτήσεις και μέθοδοι ελέγχου για τις συσκευές και τα υλικά τους 
(εκτός από το ελαστικό κόμμι). 

1. Πρώτες ύλες: 

Οι πρώτες ύλες που χρησιμοποιούνται για την κατασκευή των 
εξαρτημάτων των συσκευών ενδοφλέβιας έγχυσης επιλέγονται κατά 
τέτοιο τρόπο ώστε τα εξαρτήματα των συσκευών να πληρούν τις 
απαιτήσεις της παρ. 4 (φυσικές απαιτήσεις). 

Οι πρώτες ύλες που χρησιμοποιούνται για την κατασκευή των 
εξαρτημάτων που έρχονται σε επαφή με τα προς έγχυση υγρά πρέπει 
να πληρούν επιπλέον τις απαιτήσεις των παρ. 3 και 4 (χημικές και 
βιολογικές απαιτήσεις). Εφόσον χρησιμοποιείται ελαστικό κόμμι ως 
πρώτη ύλη για την κατασκευή του ενδιάμεσου τμήματος για την προ¬ 
σθήκη φαρμάκων, θα πρέπει το ελαστικό κόμμι να ικανοποιεί τις 
απαιτήσεις που περιγράφονται στο αντίστοιχο κείμενο προδιαγραφών 
για το ελαστικό κόμμι. 

2. Φυσικές απαιτήσεις συσκευής: 

Οι συσκευές ενδοφλέβιας έγχυσης πρέπει να είναι αρκετά διαφα¬ 
νείς ώστε να γίνονται ορατές οι φυσαλλίδες του αέρα. Όλα τα τμή¬ 
ματα της συσκευής πρέπει να έχουν ικανοποιητική αντοχή σε συνηθι¬ 
σμένες μηχανικές πιέσεις, να είναι εσωτερικά λεία και καθαρά και 
απαλλαγμένα από ξένα σώματα. Η συσκευή έγχυσης πρέπει να αντέ¬ 
χει όταν ασκείται κατά μήκος της ελκτική δύναμη τουλάχιστον 15Ν 
επί 15”. 

2.1. Στεγανότητα: 

Η συσκευή ενδοφλέβιας έγχυσης πρέπει να είναι αεροστεγής και 
αδιαπέραστη σε υγρά και μικροοργανισμούς. Κατά τη διάρκεια του 
ελέγχου δεν πρέπει να παρατηρείταΐ’ διαρροή αέρα (βλ. «έλεγχος 
συσκευής για στεγανότητα»), 

2.2. Ρόγχος διάτρησης του πώματος της φιάλης του ορού: 

Πρέπει να είναι κατάλληλο για το τρύπημα του πώματος των φια¬ 
λών των υγρών έγχυσης. 

Μετά τη διάτρηση ελέγχεται, αν η ροή είναι συνεχής. Η επιφάνεια 
του ρόγχους-για τη διάτρηση του πώματος πρέπει να είναι λεία, απο- 
στρογγυλεμένη, να μην περιέχει κόκκους πλαστικού και το άκρο της 
πρέπει να είναι αιχμηρό. 

2.3. Ενσωματωμένος αεραγωγός (με φίλτρο) για τη ρύθμιση της 
πίεσης: 

Το εξάρτημα αυτό χρησιμοποιείται για να διατηρεί ανεμπόδιστη 
τη ροή του υγρού. Ο αέρας που διέρχεται από τον εξαεριστικό αγωγό 
δεν θα πρέπει να παλινδρομεί στον αγωγό του υγρού. 

Το φίλτρο να κατακρατεί μικροοργανισμούς και σωματίδια κατά 
τη δίοδο του αέρα και δεν επιτρέπεται η χρησιμοποίησή του για 
οποιαδήποτε άλλη χρήση. 

2.4. Σταγονοθάλαμος: 

Το άκρο του σταγονοσωλήνα θα πρέπει να βρίσκεται σε απόσταση 
τουλάχιστον 40 ιηιη από την έξοδο του σταγονοθαλάμου με σκοπό 
να επιτυγχάνεται ένα ικανοποιητικά υψηλά επίπεδο υγρού και να 
αποφεύγεται η πιθανότητα μεταφοράς αέρα από τις σταγόνες που θα 
πέφτουν. Ο σταγονοσωλήνας πρέπει να εισχωρεί στον σταγονοθά¬ 
λαμο τουλάχιστον κατά 5 πιπι και να απέχει 5γπγπ από το τοίχωμα 


του σταγονοθαλάμου. Σύμφωνα με την ισχύουσα φαρμακοποιία, η 
λειτουργία (παροχή σταγόνων) του σταγονοσωλήνα θα πρέπει να εί¬ 
ναι τέτοια ώστε 20 σταγόνες απεσταγμένου νερού στους 20° ^ να ζυ¬ 
γίζουν 1 ±0,1 ^ ή να καταλαμβάνουν όγκο ΙιπΙ. Ο αριθμός των στα¬ 
γόνων μετριέται και καταγράφεται. 

2.5. Φίλτρο υγρού: 

Επειδή η είσοδος σκόνης και θραυσμάτων κατά τη διάτρηση του 
πώματος της φιάλης και κατά τη διάτρηση του ενδιάμεσου τμήματος 
για την προσθήκη φαρμάκων, δεν μπορεί ν’ αποκλείεται εντελώς η 
συσκευή έγχυσης πρέπει να περιλαμβάνει ένα φίλτρο υγρού. 

Κατά τον έλεγχο αυτού του φίλτρου σύμφωνα με την παρ. 6.1.4. 
το φίλτρο πρέπει να κατακρατεί τουλάχιστον 80% των σωματιδίων 
του ελαστικού. Το φίλτρο πρέπει κατά προτίμηση να προσαρμόζεται 
είτε στον εξωτερικό κώνο στην περιοχή του τμήματος σύνδεσης ή 
πίσω από το ενδιάμεσο τμήμα για την προσθήκη φαρμάκων. 

2.6. Σωλήνωση (κυρίως σωλήνας): 

Το μήκος του σωλήνα συμπεριλαμβανομένου του ενδιάμεσου τμή¬ 
ματος για την προσθήκη φαρμάκων, όχι όμως και του σταγονοθαλά¬ 
μου, πρέπει να είναι τουλάχιστον 1500ιπιτι. Ο σωλήνας να είναι και 

να παρεμένει εύκαμπτος, διαφανής, άχρωμος και χωρίς ελαττώ¬ 
ματα. Επίσης ισοπαγής και με την αυτή εσωτερική διάμετρο καθ’ 
όλο το μήκος. 

2.7. Ρυθμιστής ροής: 

Ο ρυθμιστής ροής χρησιμοποιείται για να ρυθμίζει και να διακό¬ 
πτει τη ροή. 

Ο ρυθμιστής ροής δεν πρέπει να μένει κλειστός κατά την αποθή¬ 
κευση γιατί μπορεί να προκαλέσει βλάβη στο σωλήνα. 

2.8. Όγκος ροής: 

Κατά τον έλεγχο του όγκου ροής που περιγράφεται στην παρ. 
6.1.5., τουλάχιστον 34,6γπ1 διαλύματος γλυκόζης 40% πρέπει να 
διέρχονται σε Γ. 

2.9. Ενδιάμεσο τμήμα για την προσθήκη φαρμάκων: 

Το τμήμα αυτό επιτρέπει να γίνει προσθήκη φαρμάκων (συνήθως 
με σύριγγα) στο εσωτερικό της συσκευής. Είναι προσαρμοσμένο στον 
εξωτερικό κώνο μέσω του τμήματος σύνδεσης. Δεν πρέπει να παρα- 
τηρείται διαρροή αέρα όταν ελέγχεται σύμφωνα με την παρ. 6.1.3. 
Με την προϋπόθεση ότι εκπληρώνονται οι παραπάνω προϋποθέσεις, 
επιτρέπεται η ύπαρξη πλάγιας παράκαμψης. 

2.10. Τμήμα σύνδεσης με τον εξωτερικό κώνο: 

Το τμήμα σύνδεσης πρέπει να διαθέτει έναν εξωτερικό κώνο που 
σύμφωνα με το ϋΙΝ 13090 έχει αναλογία κώνου 1:162/3 και κλίση 
6%. Κατά τη διάρκεια του ελέγχου της παρ. 6.1.2. δεν πρέπει να πα- 
ρατηρείται διαφυγή αέρα στο σημείο της σύνδεσης. 

2. 11. Προστατευτικά καλύμματα: 

Ο σκοπός της ύπαρξης των προστατευτικών καλυμμάτων που 
βρίσκονται στα άκρα της συσκευής έγχυσης είναι να συμβάλλουν 
στην διατήρηση τής στειρότητας του ρύγχους διάτρησης του πώματος 
της φιάλης του ορού, του εξωτερικού κώνου, του τμήματος σύνδεσης 
καθώς και του υπόλοιπου εσωτερικού της συσκευής έγχυσης. Τα προ¬ 
στατευτικά καλύμματα πρέπει να είναι τόσο σφικτά ώστε να παραμέ¬ 
νουν στη θέση τους μέχρι τη χρήση αλλά και να απομακρύνονται εύ¬ 
κολα από τον χρήστη. 

3. .Χημικές απαιτήσεις συσκευής. 

3.1. Αναγωγικά συστατυιά: 

Σύμφωνα με τον έλεγχο που περιγράφεται στην παρ. 6.2.2. η πο¬ 
σότητα 0.01 ΜΚΜη Ο 1 που χρειάζεται για την τιτλοδότηση του δο¬ 
κιμαστικού διαλύματος και του διαλύματος αναφοράς, δεν πρέπει να 
υπερβαίνει τα ΙΟπιΙ. 

3.2. Βαρέα μέταλλα: 

Σύμφωνα με τον έλεγχο που περιγράφεται στην παρ. 6.2.3. το δο¬ 
κιμαστικό διάλυμα δεν πρέπει να χρωματίζεται εντονότερα από το 
διάλυμα αναφορά, η περιεκτικότητα του οποίου σε ιόντα μολύβδου 
είναι 24πΐ£/15,2ηΊΐ X Ι,δβπι^Ι. 

3.3. Ιόντα αμμωνίου: 

Σύμφωνα με τον έλεγχο που περιγράφεται στην παρ. 6.2.4. το δο¬ 
κιμαστικό διάλυμα δεν πρέπει να χρωματίζεται εντονότερα από το 
διάλυμα αναφοράς, η περιεκτικότητα του οποίου σε ιόντα αμμωνίου 
είναι IΟιιιμ'15,3 ιιιΙ X 0,65 ιιιμ 'Ι. 

3.4. Ιόντα χλωρίου: 

Σύμφωνα με τον έλεγχο που περιγράφεται στην παρ. 6.2.5 το δο¬ 
κιμαστικό διάλυμα δεν πρέπει να χρωματίζεται εντονότερα από το 
διάλυμα αναφοράς, η περιεκτικότητα του οποίου σε ιόντα χλωρίου εί- 

ναι 50μ§/15,45ηιΙ χ 3,24πι^/Ι. 

3.5. Οξύτητα ή αλκαλικότητα: 

Σύμφωνα με τον έλεγχο που περιγράφεται στην παρ. 6.2.6. για 
την αλλαγή χρώματος σε πράσινο δεν πρέπει να καταναλώνεται πε¬ 
ρισσότερο από 1 πιΐ ΝαΟΗ 0,01 Ν ή I πιΙ ΗΟ I 0,01 Ν. 

3.6. Συστατικά διαλυτά στο νερό και μη πτητικά σε υδρατμούς: 

Σύμφωνα με τον έλεγχο που περιγράφεται στην παρ. 6.2.7. δεν 

πρέπει το σύνολο του ξηρού υπολείμματος να υπερβαίνει τα 50 ιιΐ£. 

4. Βιολογικές απαιτήσεις συσκευής. 

4.1. Έλεγχος στειρότητας: 

Σύμφωνα με τον έλεγχο που περιγράφεται στην παρ. 6.3.2. όλο το 
περιεχόμενο (και όχι μόνο το εσωτερικό της συσκευής) κάθε ατομι¬ 
κής συσκευασίας που ελέγχεται, θα πρέπει να είναι στείρο. 

4.2. Έλεγχος πυρετογόνων: 

Σύμφωνα με τον έλεγχο που περιγράφεται στην παρ. 6.3.3. η 
συσκευή έγχυσης πρέπει να είναι ελεύθερη πυρετογόνων. 

4.3. Έλεγχος αιμόλυσης: 

Σύμφωνα με τον έλεγχο που περιγράφεται στην παρ. 6.3.4. ο συ¬ 
ντελεστής απόσβεσης του δοκιμαστικού διαλύματος δεν πρέπει να εί¬ 
ναι μεγαλύτερος από τον αντίστοιχο του διαλύματος αναφοράς. 

4.4. Έλεγχος ανεκτικότητας: 

Σύμφωνα με τον έλεγχο που περιγράφεται στην παρ. 6.3.5. τα 10 
ποντίκια στα οποία έχει χορηγηθεί το δοκιμαστικό διάλυμα δεν πρέ¬ 
πει να εμφανίσουν αντιδράσεις δυσανεξίας για χρονικό διάστημα 7 
ημερών. Το ίδιο ισχύει και για τα άλλα 10 ποντίκια στα οποία έχει 
χορηγηθεί αποστειρωμένο και ελεύθερο πυρετογόνων ενέσιμο διά¬ 
λυμα χλωριούχου νατρίου 9%ο (νν/Υ'). 

5. Συχνότητα ελέγχου-.. 

Σε κάθε παρτίδα παραγωγής πρέπει να διενεργούνται οι έλεγχοι 
(φυσικοί, χημικοί, βιολογικοί) που περιλαμβάνονται στην παρ. 6. 

6. Έλεγχοι. 

6.1. Φυσικοί έλεγχοι για το έτοιμο προϊόν. 

6.1.1. Έλεγχος συσκευής για στεγανότητα: 

Η αποστειρωμένη και έτοιμη για χρήση, αεροστεγώς κλειστή στο 
ένα της άκρο, συσκευή, ελέγχεται για διαρροή αέρα με τη διοχέτευση 
από το άλλο της άκρο, αέρα με εσωτερική πίεση 200 ττιΒ&γ. 

Η συσκευή εμβαπτίζεται σε νερό για 15". Κατά τη διάρκεια της 
δοκιμασίας δεν πρέπει να παρατηρηθεί διαρροή αέρα. 

6.1.2. Έλεγχος μεγέθους εξωτερικού κώνου και στεγανότητας 
τμήματος σύνδεσης με εξωτερικό κώνο: 

Ο εξωτερικός κώνος του τμήματος σύνδεσης ελέγχεται ως προς το 
μέγεθος του, συγκριτικά με πρότυπο τμήμα που πληρεί τις προδια¬ 
γραφές του 1)1 Ν 13090. Το πρότυπο τμήμα προσαρμόζεται στον 
εξωτερικό κώνο του τμήματος σύνδεσης καϊ ελέγχεται το όλο σύ¬ 
στημα για στεγανότητα με τη διοχέτευση αέρα πίεσης 200 γπΒ&γ. 
Εμβαπτίζεται το τμήμα σε νερό για 15" και ελέγχεται αν υπάρχει 
διαρροή αέρα. 

6.1.3. Έλεγχος του ενδιάμεσου τμήματος για την προσθήκη φαρ¬ 
μάκων. 

Σε προκαθορισμένα σημεία του ενδιάμεσου τμήματος γίνεται διά¬ 
τρηση με βελόνα εξωτερικής διαμέτρου 0,6 γτιπι. 

Η βελόνα μένει στη θέση αυτή για 15". Μετά την απομάκρυνση 
της βελόνας το τμήμα εμβαπτίζεται σε νερό και υποβάλλεται σε 
πίεση 200 γτι6β.γ για 15". Από τον έλεγχο αυτό διαπιστώνεται αν 
υπάρχει διαρροή αέρα από το σημείο διάτρησης. 

6.1.4. Έλεγχος αποτελεσματικότητας του φίλτρου υγρού. 

6.1.4.1. Παρασκευή δοκιμαστικού (υπό εξεταση) υγρού: 

Από υδατικό εναιώρημα υψηλής συγκέντρωσης σε σωματίδια ελα- 
στικού κόμμεος παρασκευάζεται εναιώρημα με αραίωση, έτσι ώστε 
να περιέχονται περίπου 1000 σωματίδια στα 100 ιιιΙ εναιωρήματος. 
Το μέγεθος των σωματιδίων πρέπει να είναι = 10 μηι. Πριν χρησι¬ 
μοποιηθεί, το δοκιμαστικό υγρό ομογενοποιείται για 30' σε κατάλ¬ 
ληλη συσκευή ομογενοποίησης (κατά προτίμηση λουτρό υπερήχων). 
Ακολουθεί σύντομη ανάδευση του υγρού. 

Σχήμα 2 

1. Γ1 εριέκτης διαλύματος 

2. Σωλήνας μετάγγισης 

3. Ρυθμιστής ροής υγρού 

4. Τμήμα σύνδεσης 

5. Ρύγχος διάτρησης 

6. Φίλτρο υγρού 

7. Φίλτρο από μεμβράνη 


Συνιστάται το δοκιμαστυιό υγρό να παρασκευάζεται κάτω από ει¬ 
δικό κλωβό με παροχή αέρα νηματικής ροής, διηθημένου από από¬ 
λυτα φίλτρα (ΑIΗ ΕΛΜΙΝΛΙ1 ΚΙ,ΟΥν). 

6.1.4.2. Πορεία ελέγχου: 

Το συναρμολογημένο και έτοιμο για χρήση φίλτρο υγρού θα πρέ¬ 
πει να συνδεθεί σύμφωνα με την διάταξη του σχήματος 2 (βλ. σελ. 8). 
Ο σωλήνας της συσκευής θα πρέπει να κοπεί σε μήκος περίπου 10 <·πι 
κάτω από το φίλτρο υγρού. 

Στη συνέχεια χρησιμοποιούνται περίπου 5 ιηΙ του δοκιμαστικού 
υγρού για τη διαβροχή και πρόπλυση του φίλτρου υγρού. Το υγρό 
διέρχεται μέσα από το φίλτρο και μετά απορρίπτεται. Ακολουθεί διο¬ 
χέτευση 100 ιηΐ του δοκιμαστικού υγρού μέσω του φίλτρου υγρού και 
το διήθημα που λαμβάνεται επαναδιηθείται αμέσως μετά, μέσω μιας 
μεμβράνης φίλτρου χρώματος μαύρου, μεγέθους πόρων 5 — 8 μιη 
και συνολικής διαμέτρου 47 πιιπ. Όπου απαιτείται χρησιμοποιείται 
κενό. 

Στη συνέχεια η μεμβράνη εξετάζεται στο μικροσκόπιο σε κατάλ¬ 
ληλη μεγέθυνση. Μετρούνται τα σωματίδια του ελαστικού κόμμεος 
που υπάρχουν στο 50% της επιφάνειας της μεμβράνης. Δεν λαμβάνε- 
ται υπόψη η παρουσία τυχόν άλλων σωματιδίων που διαφέρουν χα¬ 
ρακτηριστικά από τα σωματίδια ελαστικού κόμμεος. 

Η επί (%) κατακράτηση του φίλτρου δίνεται από τον τύπο: 

Αριθμός σωματιδίων 
ελαστικού κόμμεος 


βαθμός στη μεμβράνη 

κατακράτησης (%) = (1-) χ 100 


Ολικός αριθμός 
σωματιδίων ελαστικού 

κόμμεος 

Το φίλτρο υγρού πρέπει να κατακρατεί το 80% τουλάχιστον των 
σωματιδίων ελαστικού κόμμεος. 

6.1.5. Έλεγχος όγκου ροής. 

Μία φιάλη ορού, σύμφωνα με το Ι5ΙΝ 58363 ΡΛΙΙΤ 1 & ΡΛΚΤ 
5, που περιέχει 1000 γπΙ διαλύματος γλυκόζης 40% (\ν/ν) τοποθε¬ 
τείται έτσι ώστε η διαφορά ύψους των σημείων εκροής της φιάλης 
ορού και του άκρου της συσκευής έγχυσης να είναι 1 μέτρο. 

Στη συνέχεια και με τη βοήθεια των ρυθμιστών ροής και πίεσης το 
διάλυμα γλυκόζης 40% αφήνεται να περάσει μέσα από τη συσκευή 
έγχυσης. Σε χρονικό διάστημα Γ όταν ο ρυθμιστής ροής είναι τε¬ 
λείως ανοικτός, πρέπει να περνούν τουλάχιστον 34,6 γπΙ διαλύματος. 

6.2. Χημικοί έλεγχοι ετοίμου προϊόντος. 

6.2.1. Παρασκευή διαλύματος για τους χημικούς ελέγχους: 

Τρεις αποστειρωμένες και έτοιμες για χρήση συσκευές ενδοφλέ¬ 
βιας έγχυσης αποσυναρμολογούνται σε όλα τα εξαρτήματά τους, έτσι 
ώστε κάθε εξάρτημα να μπορεί να διαβραχεί εσωτερικά και εξωτερι¬ 
κά. 

Στη συνέχεια ταξινομούνται τα εξαρτήματα ανάλογα με τη φύση 
του υλικού κατασκευής και τοποθετούνται αντίστοιχα σε ευρύστομες 
φιάλες ΕΗΕΕΝΜΕΥΕΗ των 250 ιτιΙ όπου προστίθενται 200 ιηΙ 
απεαταγμένου νερού. Καλύπτονται οι φιάλες και τοποθετούνται σε 
υδατόλουτρο θερμοκρασίας (37± 1 ) Η Ε για 24 ώρες. 

Το φίλτρο αέρα δεν τεμαχίζεται. Ως τυφλό λαμβάνονται 200 γπΙ 
αποσταγμένου νερού η επεξεργασία του οποίου γίνεται με τον ίδιο 
τρόπο όπως με το δοκιμαστικό διάλυμα. 

6.2.2. Έλεγχος αναγωγικών συστατικών. 

10 γπΙ από το δοκιμαστικό διάλυμα που παρασκευάσθηκε στην 
παρ. 6.2.1. αναμιγνύονται με 10 τηΐ διαλύματος 0.01 Μ ΚΜπ" 4 και 
1 πιΐ διαλύματος Η 2 80 4 με συνεχή ανάδευση. Στη συνέχεια παραμέ¬ 
νουν για 15' σε θερμοκρασία δωματίου. Μετά την προσθήκη 0.1 £ ΚΙ 
για ανάλυση (ΡΚΟ ΑΝΑΕΥ8Ι8) το διάλυμα ογκομετρείται με 0.01 
Μ Νει 2 8 203 μέχρι να πάρει χρώμα ανοικτό καφέ. Στη συνέχεια προ¬ 
στίθενται πέντε σταγόνες διαλύματος αμύλου και συνεχίζεται η ογκο¬ 
μέτρηση μέχρι το διάλυμα να γίνει άχρωμο. 

Την ίδια κατεργασία υφίσταται το τυφλό. Προσδιορίζεται η ποσό¬ 
τητα διαλύματος 0.01 Μ ΚΜη 04 που χρειάζεται και για τα δύο δια¬ 
λύματα. Η διαφορά του καταναλωθέντος 0.01 Μ ΚΜη 0< και για τα 
δύο διαλύματα (δείγμα, τυφλό) δεν πρέπει να·υπερβαίνει τα 10 γπΙ. 

6.2.3. Έλεγχος βαρέων μετάλλων 

12 πιΐ από το δοκιμαστικό διάλυμα που παρασκευάσθηκε σύμ¬ 
φωνα με την παρ. 6.2.1., αναμιγνύονται με 2 πιΙ ρυθμιστικού διαλύ¬ 
ματος ρΗ 3.5 (ρυθμιστικό διάλυμα οξεικών). Στο μίγμα προστίθεται 
1.2 γπ] θειοακεταμιδίου, με συνεχή ανάδευση. Μετά από 2' το χρώμα 
του διαλύματος δεν πρέπει να είναι περισσότερο έντονο από το 
χρώμα του διαλύματος αναφοράς που παρασκευάζεται ως εξής: 

Αναμιγνύονται 2 γπΙ δοκιμαστικού διαλύματος με ΙΟηιΙ διαλύμα¬ 
τος νιτρικού μολύβδου (περιεκτικότητος σε μόλυβδο (Ρ6) = 2 πι^/1 
με 2πι1 ρυθμιστικού διαλύματος οξεικών και 1,2 επί διαλύματος 
θειοακεταμιδίου. Η κατεργασία του διαλύματος αναφοράς γίνεται ό¬ 
πως με το δοκιμαστικό διάλυμα και πρέπει να ,είναι πάντοτε πρό¬ 
σφατο. 

6.2.4. Έλεγχος ιόντων αμμωνίου. 

15 γπΙ δοκιμαστικού διαλύματος που παρασκευάσθηκε σύμφωνα 
με την παρ. 6.2.1. ελέγχονται για ιόντα αμμωνίου, με χρησιμο¬ 
ποίηση του αντιδραστηρίου ΝΕ88ΕΕΗ, σύμφωνα με την Ευρωπαϊκή 
ή άλλη φαρμακοποιία. Μετά από πέντε λεπτά το χρώμα του δοκιμα¬ 
στικού διαλύματος δεν πρέπει να είναι περισσότερο έντονο από το 
χρώμα του διαλύματος αναφοράς. 

Η επεξεργασία του διαλύματος αναφοράς γίνεται με τον ίδιο τρόπο 
όπως το δοκιμαστικό διάλυμα. Το διάλυμα «αναφοράς πρέπει να είναι 
πάντοτε πρόσφατο και να περιέχει 0.65 ιτιρ (ΝΗ 4 + )/Ι. 

6.2.5. Έλεγχος ιόντων χλωρίου 


15 γπI από το δοκιμαστικό διάλυμα που παρασκευάστηκε σύμ¬ 
φωνα με την παρ. 6.2.1. ελέγχονται για ιόντα χλωρίου σύμφωνα με 
την Ευρωπαϊκή ή άλλη φαρμακοποιία. Το διάλυμα αναφοράς θα 
πρέπει να περιέχει 3,24 ιιι>ί ((3~)Ί. 

Σημείωση: 

Για τον έλεγχο αυτό μπορούν να χρησιμοποιηθούν και άλλες μέθο¬ 
δοι ανάλυσης εφόσον παράγουν τα ίδια αποτελέσματα. 

6.2.6. Έλεγχος οξύτητας ή αλκαλικότητας 

Σε 40 ιοί δοκιμαστικού διαλύματος που παρασκευάστηκε σύμ¬ 
φωνα με την παρ. 6.2.1. προστίθενται 5 σταγόνες κυανού της βρωμο^ 
θυμόλης και το διάλυμα ογκομετρείται με διάλυμα 0.01 Μ ΝβΟΗ ή 
0.01 Μ I ΙΟΙ, που, ανάλογα, απαιτείται για να γίνει αλλαγή χρώμα¬ 
τος σε πράσινο. Για την αλλαγή αυτή δεν πρέπει να χρησιμοποιηθεί 
περισσότερο από 1 πιΙ ΝηΟΙΙ ή ΜΟΕ. 

6.2.7. Ελεγχος συστατικών διαλυτών στο νερό και μη πτητικών 
σε υδρατμούς. 

100 ιιιI του δοκιμαστικού διαλύματος που παρασκευάστηκε σύμ¬ 
φυτα με τη παρ. 6.2.1. συλλέγονται σε ένα δοχείο και στη συνέχεια 
συμπυκνώνονται με εξάτμιση. Το υπόλειμμα ξηραίνεται σε θερμο¬ 
κρασία 105° € μέχρι σταθερού βάρους. 

Τέλος προσδιορίζεται η ποσότητα του ξηρού υπολείμματος, που 
δεν πρέπει να υπερβαίνει τα 50 πψ. 

6.3. ΒΙΟΛΟΓΙΚΟΙ ΕΛΕΓΧΟΙ 

6.3.1. Παρασκευή δοκιμαστικού (υπό εξέταση) υγρού. 

Σε στείρες συνθήκες ανά 20 ιηΙ αποστειρωμένου και ελεύθερου πυ¬ 
ρετογόνων διαλύματος φυσιολογικού ορού, διοχετεύονται μέσα σε 
κάθε μία από 10 έτοιμες για χρήση, αποστειρωμένες, συσκευές ενδο¬ 
φλέβιας έγχυσης με ταχύτητα ροής 5 ιηΙ/ ιπίπ. 

Το διάλυμα του φυσιολογικού ορού πρέπει να αποστειρωθεί επί 
30’ σε ατμό (Θ =121 ± 0 Γ.) και να διέλθει από τις συσκευές προς έ¬ 
λεγχο το αργότερο μέσα σε 30' από την αποστείρωσή του, για ν’ 
αποφευχθεί δευτερογενής επιμόλυνση του υγρού που προκύπτει από 
τη συλλογή των επιμέρους υγρών. 

6.3.2. Έλεγχος στειρότητας 

Σύμφωνα με τις ισχύουσες Φαρμακοποιίες ή με οποιαδήποτε άλλή 
δόκιμη και αξιόπιστη μέθοδο. 

Σημείωση: 

Η απαίτηση για στειρότητα πρέπει να επεκτείνεται σε όλο το πε¬ 
ριεχόμενο κάθε ατομικής συσκευασίας. 

6.3.3. Έλεγχος πυρετογόνων 

Σύμφωνα με τις ισχύουσες φαρμακοποιίες ή με οποιαδήποτε άλλη 
δόκιμη και αξιόπιστη μέθοδο. Για τον έλεγχο χρησιμοποιείται το δο¬ 
κιμαστικό υγρό που έχει παρασκευασθεί σύμφωνα με την παρ. 6.3.1. 

6.3.4. Δοκιμασία για υλικά που προκαλούν αιμόλυση. 

Σε πρόσφατο συλλεγμένο αίμα γίνεται κατεργασία του με πεντα¬ 
πλάσιο όγκο διαλύματος φυσιολογικού ορού. Στη συνέχεια το υγρό 
που προκύπτει φυγοκεντρείται με σχετική επιτάχυνση φυγοκέντρησης 
από 1500 - 2000 (ΙΓ/11 βλ. Ι)ΙΝ 58970, ΡΛΗΤΙ). 

Το υπερκείμενο υγρό απορρίπτεται και τα ερυθροκύτταρα που έ¬ 
χουν κατακαθίσει υπόκεινται στην ίδια μέθοδο κατεργασίας δύο επι¬ 
πλέον φορές. 

Τα κεκαθαρμένα ερυθροκύτταρα στη συνέχεια συλλέγονται και με 
τη χρησιμοποίηση αποστειρωμένου διαλύματος φυσιολογικού ορού 
αραιώνονται μέχρι τελικής συγκέντρωσης 0,4.ΙΟ 12 / 1 — 0,5.10 12 /1 

Διαδικασία: 

Η όλη δοκιμασία πρέπει να διεξαχθεί σε θερμοκρασία δωματίου 
και να ολοκληρωθεί το συντομώτερο δυνατόν. Για την λήψη του δο¬ 
κιμαστικού υγρού ανά 20 ιηΙ απεσταγμένου νερού για ενέσιμη χρήση 
διοχετεύονται μέσα από δέκα έτοιμες για χρήση, στείρες συσκευές εν¬ 
δοφλέβιας έγχυσης, κάτω από στείρες συνθήκες, σε θερμοκρασία πε¬ 
ριβάλλοντος. Τα επιμέρους δοκιμαστικά υγρά συλλέγονται και συ¬ 
μπυκνώνονται με εξάτμιση (σε υδατόλουτρο). 

Το υπόλειμμα αραιώνεται με 5 ιηΙ διαλύματος φυσιολογικού ορού 
και αναμιγνύεται με 1 πιΙ εναιωρήματος ερυθροκυττάρων. Στη συνέ¬ 
χεια παραμένει σε θερμοκρασία (37 ± 1 0 Π) για 20 λεπτά και φυγο- 
κεντρείται με σχετική επιτάχυνση φυγοκέντρησης από 1500 — 
2000 επί 5 λεπτά. Το υπερκείμενο υγρό είναι το δοκιμαστικό υγρό. 

Το διάλυμα παρασκευάζεται με την ανάμειξη 5 ιιιΙ διαλύματος 
φυσιολογικού ορού με 1 ιηΙ εναιωρήματος ερυθροκυττάρων. Ακολου¬ 
θείται κατόπιν η αυτή διαδικασία που ακολουθήθηκε για την πα¬ 
ρασκευή του δοκιμαστικού διαλύματος. 

Για τον έλεγχο της αιμόλυσης ο συντελεστής απόσβεσης του δοκι- 

μαστικού διαλύματος συγκρίνεται με τον αντίστοιχο τον διαλύματος 
αναφοράς. 

' Η μέτρηση γίνεται με τη χρησιμοποίηση φωτόμετρου σε μήκος κύ¬ 
ματος 576 ηιτι (ή στα 540 ηιη) και με κυψελίδα πάχους 1 οηι. 

6.3.5. Έλεγχος ανεκτικότητας. 

Σε 10 ποντίκια χορηγείται, ενδοφλέβια, ποσότητα δοκιμαστικού 
υγρού (βλ. 6.3.1) ίση με 0,5 ιτιΐ/ 20 § βάρους σώματος ποντικού. Ο 
ρυθμός έγχυσης να είναι περίπου 1 γπ!/ ιτιίη. Παράλληλα χορηγείται 
σε άλλα 10 ποντίκια η αυτή δοσολογία και με τον ίδιο ρυθμό έγχυ¬ 
σης, αποστειρωμένο και ελεύθερο πυρετογόνων διάλυμα φυσιολογι¬ 
κού ορού. 

Μέσα σε χρονικό διάστημα 7 ημερών ελέγχονται τα ποντίκια για 
τυχόν αντιδράσεις δυσανεξίας. 

Η χορήγηση στις δύο ομάδες ποντικιών πρέπει να γίνεται κάτω 
από τις αυτές συνθήκες και ταυτόχρονα. 

Αρθρο 4. 

Συσκευααία. 

Σκοπός της συσκευασίας είναι η διατήρηση της στειρότητας και 
γενικά η αποφυγή οποιασδήποτε επιμόλυνσης του προϊόντος από το 
εξωτερικό περιβάλλον. Να διασφαλίζει απόλυτες συνθήκες στειρότη¬ 
τας. 

Γενικές απαιτήσεις: 

Α) Τα υλικά που χρησιμοποιούνται για τη συσκευασία των 
συσκευών ενδοφλέβιας έγχυσης σε ατομικούς περιέκτες πρέπει: 

1. Να είναι κατάλληλης ποιότητας ώστε να αντέχουν στις συνθή¬ 
κες συσκευασίας, αποστείρωσης, αποθήκευσης και μεταφοράς τους 
μέχρι την αναγραφόμενη ημερομηνία λήξης. 

2. Να έχουν πόρους κατάλληλης διαμέτρου ώστε να επιτρέπουν 
την ελεύθερη δίοδο των αερίων και αέρα αλλά να παρεμποδίζουν την 
είσοδο μικροοργανισμών και σωματιδίων. 

3. Να είναι ατοξικά, να μην αλληλεπιδρούν με το περιεχόμενο και 
να μην επηρεάζονται από εξωτερικούς παράγοντες (π.χ. φως, θερμο¬ 
κρασία, υγρασία, ατμοί χημικών ουσιών κ.λπ.). 

4. Να επιτρέπουν τον άνετο οπτικό έλεγχο της ακεραιότητος και 
καταλληλότητος της συσκευής και ειδικά να μπορεί να ελεγχθεί αν τα 
καλύμματα έχουν μετακινηθεί από τη θέση τους και αν η συνερμολό- 
γηση της συσκευής είναι η κατάλληλη. 

5. Να κλείνονται και σφραγίζονται με συνεχή και ομαλή συγκόλ¬ 
ληση. Ν’ αποφεύγεται η χρήση κόλλας, και σε περίπτωση που αυτή, 
χρησιμοποιείται να είναι ατοξική και να μη διαχέεται, ιδιαίτερα στο 
εσωτερικό της συσκευασίας (περιεχόμενο). 

Β) Το προϊόν θα πρέπει να συσκευάζεται πριν αποστειρωθεί. Η 
συσκευασία δεν θα πρέπει να παραβιάζεται η κατά οποιονδήποτε 
τρόπο αλλοιώνεται κατά την αποστείρωση ή και μετά από αυτή. 

Γ) Δεν επιτρέπεται να περιλαμβάνονται στους ατομικούς περιέκτες 
άλλα αντικείμενα εκτός της συσκευής και της βελόνας (π.χ. γραπτές 
οδηγίες). Η βελόνα, αν υπάρχει, θα πρέπει να βρίσκεται σε αποστει¬ 
ρωμένο ατομικό περιέκτη μέσα στη συσκευασία ή θα πρέπει να προ¬ 
σαρμόζεται με το ένα της άκρο στο τμήμα σύνδεσης με τον εξωτερικό 
κώνο και το άλλο της άκρο να φέρει καλά προσαρμοσμένο εξωτερικό 
κάλυμμα. Δεν επιτρέπεται να τρυπάται κατά οποιοδήποτε τρόπο η 
ατομική συσκευασία για να επισυναφθούν σ’ αυτήν άλλα αντικείμενα 
(π.χ. βελόνες). 

Άρθρο 5. 

Επισήμανση. 

Στη συσκευασία των συσκευών ενδοφλέβιας έγχυσης πρέπει να 
αναγράφονται ευανάγνωστα τα ακόλουθα στοιχεία σύμφωνα και με 
τις απαιτήσεις της Υπουργικής απόφασης για τα αποστειρωμένα ια¬ 
τρικά βοηθήματα μιας χρήσης. 

α) Ονομασία της συσκευής ενδοφλέβιας έγχυσης. 

(κοινόχρηστη ονομασία: «συσκευή ενδοφλέβιας έγχυσης παρεντε¬ 
ρικών διαλυμάτων» και — εφόσον υπάρχει — να αναφέρεται και η 
εμπορική της ονομασία). 

β) Η εμπορική επωνυμία (συμπεριλαμβανομένου και του διακριτι¬ 
κού τίτλου) του εργοστασίου παραγωγής και του προμηθευτή (εισα¬ 
γωγέα ή αντιπροσώπου), ο υπεύθυνος κυκλοφορίας καθώς και οι 
διευθύνσεις τους. 


γ) Επεξηγήσεις γραπτές και/ή σε εικόνες, για τη χρήση και τη 
λειτουγία της συσκευής. 

δ) Η ένδειξη ότι η συσκευή ενδοφλέβιους έγχυσης είναι στείρα, 
ελεύθερη πυρετογόνων, μη τοξική και προορίζεται να χρησιμοποιηθεί 
μία μόνο φορά. 

ε) Η μέθοδος αποστείρωσης που χρησιμοποιήθηκε. 

ζ) Η ένδειξη: «Να μη χρησιμοποιείται η συσκευή αν τα προστατευ¬ 
τικά καλύμματα είναι χαλαρά ή έχουν φύγει από τη θέση τους». Επί¬ 
σης η ένδειξη: «Να ανοίγεται η συσκευασία μόνο κατά τη στιγμή της 
χρήσης της συσκευής». 

η) Η ένδειξη: «Να μη χρησιμοποιείται η συσκευή σε συνδυασμό με 
τη χρήση αντιλίας έγχυσης». 

θ) 20 σταγόνες απεσταγμένου νερού = 1 ±0,1 μ. 

ι) Αριθμοί παρτίδας παραγωγής και αποστείρωσης, ημερομηνίες 
παραγωγής και λήξης. 

κ) Τυχούσα αναφορά του γράμματος Γ. (μέγεθος βελόνας) στη 
συσκευασία, να γίνεται με τη χρησιμοποίηση σαφώς μεγαλύτερου τυ¬ 
πογραφικού στοιχείου από το υπόλοιπο κείμενο. 

λ) Οι απαιτούμενες συνθήκες αποθήκευσης. 

μ) Ο αριθμός της τελευταίας άδειας κυκλοφορίας και η αρμόδια 
αρχή έκδοσής της. 

Να μη επικολλούνται στη συσκευασία ετικέττες. Το χρησιμοποιού¬ 
μενο για την επισήμανση μελάνι να μη διαχέεται στο πλαστικό υλικό 
του περιέκτη και πρέπει να παραμένει αναλλοίωτο, ευανάγνωστο και 
-ομοιόμορφα τυπωμένο μέχρι την ημερομηνία λήξης. 

Άρθρο 6. 

Αποθήκευση. 

Μέχρι να χρησιμοποιηθούν οι έτοιμες συσκευές ενδοφλέβιας έγχυ¬ 
σης πρέπει γενικά να αποθηκεύονται σε χώρους με θερμοκρασία 15° 
— 25° 0 και σχετική υγρασία 50 — 60%. Επίσης πρέπει να αποθη¬ 
κεύονται μακριά από το ηλιακό φως και κάθε είδους ακτινοβολίες. 
Να μη έρχονται σε επαφή με χημικές ουσίες σε οποιαδήποτε κατά¬ 
σταση, πριν να χρησιμοποιηθούν. 

Να μην υφίστανται καταπονήσεις πέρα από τα ανεκτά όρια μηχα¬ 
νικής αντοχής τους. 

Οποιαδήποτε υπέρβαση των επιθυμητών συνθηκών αποθήκευσης 
και μεταφοράς τους μπορεί να συνεπάγεται απώλεια της στειρότητας 
της συσκευής, υποβάθμιση της καλής λειτουργίας της και άλλες μη 
αντιστρεπτές (και ανεπιθύμητες) μεταβολές και αλλοιώσεις που μπο¬ 
ρούν να γίνουν επικίνδυνες για την υγεία του χρήστη. 

Άρθρο 7. 

Πρόσθετες απαιτήσεις για την καλή λειτουργία της συσκευής. 

Κατά τη διάρκεια λειτουργίας της συσκευής δεν θα πρέπει να πα- 
ρατηρείται: 

Διαρροή υγρού από οποιοδήποτε σημείο της καθώς και από το ση¬ 
μείο διάτρησης της φιάλης. 

Στάση του υγρού που δεν προκαλείται από σκόπιμο χειρισμό, αλ¬ 
λά είναι αδικαιολόγητη. 

Αέρας διαλελυμένος στο υγρό (π.χ. υπό μορφή φυσαλλίδων). 

Οποιαδήποτε παραβίαση των ασήπτων συνθηκών της συσκευής. 

Άρθρο 8. 

Μεταβατικές διατάξεις — Παλαιά προϊόντα. 

Οι συσκευές που κυκλοφορούν πριν από την έναρξη ισχύος αυτής 
της Υπουργικής Απόφασης εξακολουθούν να κυκλοφορούν εφ’ όσον 
μέσα σε 12 μήνες από την έναρξη ισχύος αυτής της Υπουργικής Από¬ 
φασης οι υπεύθυνοι για την κυκλοφορία τους υποβάλλουν στον ΕΟΦ 
αίτηση για την χορήγηση άδειας κυκλοφορίας σύμφωνα με τις διατά¬ 
ξεις του άρθρου 2 της Υπουργικής Απόφασης για τα Αποστειρωμένα 
ιατρικά βοηθήματα μιας χρήσης. 

Άρθρο 9. 

Κυρώσεις. 

Σε περίπτωση που παραβιάζονται διατάξεις αυτής της Υπουργικής 

Απόφασης εφαρμόζεται η διαδικασία και επιβάλλονται οι κυρώσεις 
του άρθρου 19 Ν.Δ. 96/1973 «περί της εμπορίας ευ γένει φαρμακευ¬ 
τικών, διαιτητικών και καλλυντικών προϊόντων» (Ετκ Λ' 172/1973) 
όπως αυτό τροποποιήθηκε με το άρθρο 33 Ν 1316/1983 για την ί¬ 
δρυση, Οργάνωση και Αρμοδιότητες του Εθνικού Οργανισμού Φαρ¬ 
μάκων (ΕΟΦ) της Εθνικής Φαρμακοβιομηχανίας (Ε.Φ.) της Κρατι¬ 
κής Φαρμακαποθήκης (Κ.Φ.) και τροποποίηση και συμπλήρωση της 
Φαρμακευτικής Νομοθεσίας και άλλες διατάξεις (Ε.τ.Κ. Α' 3/1983). 

Αρθρο 10. 

Η απόφαση αυτή αρχίζει να ισχύει από 1.1.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Σεπτεμβρίου 1987 ■ 

" Ο ΤΠΟΤΡΓΟΣ 

ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ 


Αριθ. ΚΑΤΕΧΝ/Δ/34 160 (2) 

Προσθήκη τμημάτων στη Μουσική Σχολή Λίντας Λεούση. 

Η ΤΠΟΤΡΓΟΣ ΠΟΛΙΤΙΣΜΟΤ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Π. Δ/γμα 941/77 «περί οργανισμού του Τπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών, 
ιδρυμάτων». 

4. Το Ν. 299/76 «περί ρυθμίσεως θεμάτων αφορώντων εις του κα¬ 
νονισμό λειτουργίας των ιδιωτικών μουσικών ιδρυμάτων» ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Την αριθ. ΤΠΠΟ/ΔΙΟΙΚ/Ο-Ε/Φ.09/32530/8.8.86 (ΦΕΚ 
548/τ.Β/12.8.86) απόφαση της Τπουργού Πολιτισμού «Μεταβίβαση 
αρμοδιοτήτων και δικαιώματος υπογραφής «Με εντολή Τπουργού» 
στο Γενικό Γραμματέα, στον Ειδικό Γραμματέα του Διοικητικού Το¬ 
μέα Πολιτιστικής Κληρονομιάς και στους Προϊσταμένους Διευθύν¬ 
σεων Τμημάτων και Γραφείων της Κεντρικής ΐπηρεσίας του Τπουρ¬ 
γείου Πολιτισμού». 

6. Την από 31.8.1987 αίτηση της Λίντας Λεούση ιδιοκτήτριας της 
Μουσικής Σχολής Λίντας Λεούση με τα συνημμένα δικαιολογητικά. 

7. Την αριθ. 35490/2103/26.8.85 απόφαση «χορήγηση άδειας ί¬ 
δρυσης και λειτουργίας Μουσικής Σχολής» (ΦΕΚ 507/Β/85). 

8. Το από 31.8.87 πρακτικό αυτοψίας της Δ/νσης Πολιτιστικών 
Κτηρίων και Αναστηλώσεως Νεωτέρωυ Μνημείων, αποφασίζουμε: 

Εγκρίνουμε τη λειτουργία των Τμημάτων 1) Μονωδίας, 2) Εγ¬ 
χόρδων και 3) Πνευστών στη Μουσική Σχολή Λίντας Λεούση από το 
σχολικό έτος 1987-88. 

Η απόφαση αυτή να δημοσιευθεί στην Εφημερίδα της Κυβερνή- 
σεως. - - 

Αθήνα, 11 Σεπτεμβρίου 1987 

Με εντολή Τπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 


Αριθ. 102009 (3) 

Συνεισφορά του Ο.Α.Ε.Δ. υπέρ της Εργατικής Εστίας. 

ΟΙ ΤΠΟΤΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

Τις διατάξεις: 

α. Του Ν. 3467/55 «περί τροποποιήσεως και συμπληρώσεως της 


περί Εργατικής Εστίας Νομοθεσίας». 

β. Των περιπτώσεων α, β και γ της παραγράφου 1 του άρθρου 3 
του Ν. 678/77 «περί τροποποιήσεως και συμπληρώσεως των διατά¬ 
ξεων περί Οργανισμού Εργατικής Εστίας και άλλων τινών διατά¬ 
ξεων». 

γ. Του Ν. 1558/85 «Κυβέρνηση και Κυβερνητικά Όργανα», απο¬ 
φασίζουμε: 

Καθορίζουμε τη συνεισφορά του Οργανισμού Λπασχολήσεως 
Εργατικού Δυναμικού (Ο.Α.Ε.Δ.) υπέρ του Οργανισμού Εργατικής 
Εστίας, για την οικονομική χρήση 1988 σε ποσό ίσο προς τα 2/10 
των εσόδων που προέρχονται από τις εισφορές που καθορίζονται στις 
περιπτώσεις (α) και (β) του άρθρου 3 παρ. 1 του Ν. 678/77. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Σεπτεμβρίου 1987 
ΟΙ ΤΓΙΟΤΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΚΩΣΤΑΣ ΣΗΜΙΤΗΣ ΚΩΣΤΑΣ ΠΑΠΑΝΑΓΙΩΤΟΤ 


Αριθ. 13323 _ (4) 

Τροποποίηση της συστατικής πράξης του νομικού προσώπου του 

Πνευματικού Πολιτιστικού Κέντρου Δήμου Αλεξάνδρειας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 175 του Δημοτ. και Κοιν. Κώδικα (Π. 
Δ/γμα 76/85), οι οποίες αναφέρονται στην σύσταση δημοτικών και 
κοινοτικών νομικών προσώπων. 

2. Την αριθ. 3780/20.3.84 (ΦΕΚ 214/5.4.84 τ.Β) απόφασή μας, 
με την οποία συστήθηκε στο Δήμο Αλεξάνδρειας ίδιο νομικό πρό¬ 
σωπο με την επωνυμία «Πνευματικό Πολιτιστικό Κέντρο Αλεξάν¬ 
δρειας». 

3. Την απόφαση 186/1987 του Δημοτικού Συμβουλίου Αλεξάν 1 
δρειας με την οποία τροποποιείται η συστατική πράξη του ανωτέρω 
νομικού προσώπου με σκοπό τη δημιουργία νέου τμήματος «Σκακι- 
στικού Ομίλου». 

4. Την αριθ. 20530/15/31.3.87 εγκύκλιο του Τπουργείου Εσωτε¬ 
ρικών, σύμφωνα με την οποία η διαδικασία για την τροποποίηση της 
συστατικής πράξης είναι η ίδια που ακολουθείται και για την ιδρυτική 
πράξη του νομικού προσώπου, αποφασίζουμε: 

Νομιμοποιούμε την απόφαση 186/1987 του Δημοτικού Συμβου¬ 
λίου Αλεξάνδρειας, με την οποία τροποποιεί τη συστατική πράξη 
(απόφαση Δη μ. Συμβουλίου 1/84 και 33/84) ίδρυσης του νομικού 
προσώπου «Πνευματικό — Πολιτιστικό Κέντρο Αλεξάνδρειας» και 
εγκρίνεται η δημιουργία και Τμήματος «Σκακιστικού Ομίλου», σκο¬ 
πός του οποίου είναι η ανάπτυξη της πολιτιστικής, πνευματικής και 
καλλιτεχνικής παιδείας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βέροια, 7 Σεπτεμβρίου 1987 

Ο Νομάρχης 
ΤΑΣΟΣ ΜΠΕΡΕΤΑΣ 


Αριθ. 156721 (5) 

Χρήση νερού ρέματος στη θέση παλιομάνα Κοινοτικής περιοχής 
Βάβδου Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Το Ν.Δ. 3200/55 περί Διοικητικής αποκεντρώσεως. 

2. Το Ν.Δ. 532/70 περί συμπληρώσεως των διατάξεων περί διοι¬ 
κητικής αποκεντρώσεως. 

3. Το Β.Δ. 197/72 περί καθορισμού αρμοδιοτήτων των υφυπουρ¬ 
γών, προϊσταμένων περιφ. Διευθύνσεων και μεταβίβασης αυτών και 
στους Νομάρχες αρμοδιοτήτων του Υπουργού Εθνικής Οικονομίας. ^ 

4. Το ΝΔ 3881/58 περί Εγγείων Βελτιώσεων. 

5. Το ΝΔ 608/48 περί διοίκησης και διαχείρισης των προς άρ¬ 
δευση χρησιμοποιουμένων υδάτων. 

6. Το ΝΔ 1232/82 περί επαναφοράς σε ισχύ τροποποίηση και συ¬ 
μπλήρωση των διατάξεων του Ν.Δ. 4352/64 και άλλες διατάξεις. 

7. Την αίτηση του ενδιαφερομένου 

8. Την αριθμ. 20/87 απόφαση του Κοινοτικού Συμβουλίου Βάβδου 
με την οποία συμφωνούν για τη διάθεση του νερού των πηγών της 
περιοχής Παλιό μάνας στον Βιτλή Αστέριο. 

9. Σχετική εισήγηση του Τμήματος Εγγείων Βελτιώσεων, αποφα¬ 
σίζουμε: 

1. Αναγνωρίζουμε το δικαίωμα χρήσης νερού των πηγών του ρέ¬ 
ματος στη θέση Παλιομάνα της Κοινότητας Βάβδου υπέρ του Βιτλή 
Αστεριού του Θεολόγου για την άρδευση των 50 στρεμμ. Ελαιώνα. 

2. Η Υπηρεσία μας διατηρεί το δικαίωμα ανάκλησης της απόφα- 
σης' εφόσον το κρίνει σκόπιμο. 

3. Σε περίπτωση εκτελέσεως Δημοσίου ή Κοινοτικού υδροαρδευτι- 
κού έργου στην περιοχή ο ανωτέρω δεν θα έχει δικαίωμα αποζημιώ- 
σεως για τυχόν εγγειοβελτιωτικές δαπάνες (αντλιοστάσια δίκτυα 
κ.λ.π.). 

4. Η Υπηρεσία μας επιφυλάσσεται για την καταβολή αντιτίμου 
στο καταναλισκόμενο νερό από τον ενδιαφερόμενο εφόσον εφαρμο¬ 
στούν τέτοια μέτρα στο Νομό Χαλκιδικής ή το επιθυμεί η Κοινότητα 
Βάβδου. 

5. Την παρακολούθηση της εφαρμογής της απόφασης αναθέτουμε 
στο Αστ. Τμήμα Γαλατίστης. 

6. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πολύγυρος, 8 Σεπτεμβρίου 1987 

Ο Νομάρχης 
ΓΙΩΡΓΟΣ ΚΙΡΚΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 


( 6 ) 

Στο ΦΕΚ 433/Β/87 στο οποίο δημοσιεύθηκε η 7032 (φορ), 
740/2.7.87 απόφαση του Υπουργού Βιομηχανίας Ενέργειας και Τε¬ 
χνολογίας επιφέρονται οι παρακάτω διορθώσεις: 

* α. Κάτω από τη φράση: Α. ΕΙΔΙΚΟΤΗΤΕΣ ΚΟΙΝΩΝΙΚΩΝ ΕΠΙ¬ 
ΣΤΗΜΩΝ: 

να γραφεί: Τακτικά μέλη: 
β. Στις Δ ΕΙΔΙΚΟΤΗΤΕΣ ΠΛΗΡΟΦΟΡΙΚΗΣ: 
να γραφεί στο 7 αντί Σπορατος Γ.: Σπυράτος Γ. 
γ. Στις Ζ ΕΙΔΙΚΟΤΗΤΕΣ ΒΙΟΧΗΜΕΙΑΣ ΒΙΟΦΥΣΙΚΗΣ ΜΟ¬ 
ΡΙΑΚΗΣ ΒΙΟΛΟΓΙΑΣ: 

Στην α επιτροπή να γραφεί και τρίτο αναπληρωματικό μέλος: 3. 
Ορέστης Τσολας, Παν/μιο Ιωαννίνων. 

δ. Στις Θ ΕΙΔΙΚΟΤΗΤΕΣ ΓΕΝΝΕΤΙΚΗΣ ΤΕΧΝΟΛΟΓΙΑΣ: 
να προστεθεί ως πέμπτο τακτικό μέλος: 5. Παναγόπουλος Χρ. 
ΑΓΣΑ. 

ε. Στις 1 ΕΙΔΙΚΟΤΗΤΕΣ ΕΔΛΦΟΠΟΝΙΑΣ: 

να γραφεί στο 4 αντί Νταβης Κων/νος: Νιαβης Κων/νος. 

(Από το Υπ. Βιομηχανίας 
Ενέργειας και Τεχνολογίας) 


(?) 

Στο ΦΕΚ 372/Τ.Β/24.7.1987, στο οποίο δημοσιεύθηκε η Κοινή 
Απόφαση 30582/1834/87 των Υπουργών Προεδρίας της Κυβέρνη¬ 
σης και Εμπορικής Ναυτιλίας, σχετικά με την προσαρμογή των κλά¬ 
δων τακτικού προσωπικού του Οίκου Ναύτη στο Προσοντολόγιο — 
Κλαδολόγιο, μετά την (γ) υποπαράγραφο της παραγράφου (2) συμ¬ 
πληρώνεται παράγραφος (δ) ως εξής: 

«δ) Κλάδος ΥΕ Φυλάκων — Νυκτοφυλάκων Επαρχιακών ΓΙΟΝ 
(προσωρινός): 

Θέση μία (1) προσωρινή (Ν. 1476/ ίϊΙ)». 

(Από το Υπ. Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




